Vet aquí el que pensam de les proves d'avaluació mostral del TIL\n28 gener 2020 08:26\nMaria Antònia Font | 30 abril 2014\nComença el tercer trimestre d’un curs que ja és històric. I ho és per dues raons. La primera és per la gran mobilització de la comunitat educativa que ha pres consciencia, s’ha mobilitzat en la defensa d’una educació de qualitat, inclusiva i en català i ho ha fet des de la unitat d’acció de sindicats, pares, mares, docents i alumnes, i ha aconseguit un suport sense precedents de la ciutadania de les Illes Balears. I l’altra raó és perquè també ha debilitat un partit de dretes que governa d’esquena a la ciutadania i a la normativa vigent, i ho fa d’una forma dictatorial i autoritària, sense escoltar el consell consultiu, sense acatar les sentències del tribunal superior de justícia de les illes Balears i al dictat d’un grupuscle extraparlamentari d’extrema dreta, espanyolista i radical.\nPer aquest tercer trimestre ens esperen noves batalles i velles reivindicacions. Tenim uns quants fronts oberts. Primer l’ordre que desplega el Decret de tractament integrat de llengües (TIL) que encara no s’ha publicat al BOIB i que pretén implantar-se a tota la primària el curs vinent. La regulació de les llistes per accedir a una plaça pública d’ocupació i la negociació d’un possible pacte d’estabilitat laboral per als interins, ara que no hi ha oposicions. El desenvolupament normatiu de la LOMCE, dels currículums, la implantació del nou model...\nTambé ens trobarem amb la resolució de la consellera Camps per la qual s’estableix la realització d’una segona avaluació mostral del nivell de competència lingüística en els cursos on enguany s’ha implantat el TIL. Des del sindicat STEI, hi veim, una llarga llista d’incoherències pedagògiques i una gran falta molt gran de rigor científic.\nSembla que la intenció primera és disposar d’una informació que els permeti rebatre els estudis fets per l’STEI, l’Assemblea de docents o els directors i directores de secundària, que diuen que la implantació del TIL als centres és un caos. Però enumerem totes les incoherències que hi veim.\nPrimer, les proves es faran a 50 centres diferents dels centres que es feren el primer trimestre, per tant serà mal de fer comparar-los. Segon, com diu el BOIB: “es pretén analitzar els resultats de les dues avaluacions per tal de conèixer l’evolució de l’alumnat durant el primer curs d’aplicació del Decret 15/2013 pel qual es regula el tractament integrat de llengües” queda clar que volen veure com s’aplica el Til però l’únic que fan és avaluar “les competències en comunicació lingüística del català, el castellà i l’anglès” I l’avaluació dels continguts de les matèries per saber si s’assoleixen o no? Això no s’avalua (!!??). Tercer, es faran proves lingüístiques a 1r, 3r i 5è de primària. No s’avaluen els alumnes de 1r d’ESO que també fan TIL. Quart, només s’avaluen tres habilitats comunicatives, de les quatre que hi ha: la comprensió oral i escrita i l’expressió escrita. No s’avalua l’expressió oral. Sorpresa majúscula! Precisament els nivells inicials d’anglès, segons el marc europeu comú de referència, l’A1, l’A2 i el B1 fan molt d’èmfasi en l’aprenentatge de l’expressió oral i no tant en l’expressió escrita. Idò no, les proves no faran avaluació de la competència oral. Ja aniran directament a l’escrita més propi d’un nivell B2. Fantàstic, els avaluaran del més difícil. Queda clar que comencen la casa per la teulada! Cinquè, s’exclouen de l’avaluació mostral “els alumnes nouvinguts estrangers que faci dos anys que són al sistema educatiu illenc i no disposen d’un domini suficient d’alguna de les llengües de la prova” No els han tengut en compte a l’hora d’aplicar el TIL. Han eliminat els Plans d’acolliment lingüístic i cultural que tant bon resultat donava amb aquests alumnes nouvinguts i els han fet fer TIL tant si vols com no, sense atendre les seves necessitats. I ara, en canvi, sí que hi pensen, però per treure’ls defora de l’avaluació. Aquests alumnes pateixen el Til, no n’estan exempts i per tant pensam que no han de sortir de l’avaluació mostral. El que passa és que, segurament, donaran un resultat nefast a una estadística que la conselleria vol utilitzar per vendre un producte que no funciona als centres. Sisè, als alumnes se’ls sotmetrà a tres dies de proves. Un dia per a cada llengua. Començaran dia 29 d’abril i acabaran dia 8. Hi ha pares i mares que s’han plantejat aquests dies no dur els infants a l’escola. Consideren que els seus fills no són conillets d’indis per fer experiments polítics que no tenen base pedagògica.\nI això no acaba aquí. Ara ve qui i com s’ha d’aplicar la prova. Per tant en setè lloc, us explicam que els mestres que hagin d’aplicar la prova han de pertànyer al cos de mestres i han de ser especialistes d’anglès, estar en actiu, destinats a l’illa de referència i en possessió del nivell B2 d’anglès. Tant per avaluar el nivell de català com pel de castellà. Tots hem de saber anglès. Vuitè, la conselleria va obrir una convocatòria perquè voluntàriament els docents en actiu s’hi poguessin apuntar. Quines seran les funcions que hauran de fer aquests mestres? Aquests mestres hauran d’aplicar les proves que haurà preparat el grup de treball seleccionat per l’Institut d’avaluació i qualitat del sistema educatiu (IAQSE). També hauran de garantir les condicions adequades a l’alumnat per realitzar les proves. Custodiar- les. Seguir una formació específica fora de l’horari lectiu. Seguir les instruccions de l’IAQSE. Informar de les incidències. Corregir les proves. Introduir les dades de les proves a l’aplicació informàtica GESAVA. I per tot això cobraran “en els termes que estableix la legislació vigent, una compensació econòmica en concepte de gratificació per la prestació de serveis extraordinaris efectius fora de l’horari o jornada habitual de treball (...) i serà d’un euro (1 €) per prova corregida”. Sí. 1 EURO, ho heu llegit bé. Cas de no cobrir-se les places, la conselleria designarà els funcionaris docents corresponents. Aquí veim dues coses. Que sembla una rialla que se’ls demani, als mestres, un caramull de funcions i que només facin comptes pagar un euro per prova corregida. I que sembla fet aposta pagar tan poc per provocar que no s’hi presenti ningú i així ells poder nomenar qui vulguin. I l’altra cosa que no queda clara és que si nomenen funcionaris docents per fer les nefastes proves deu ser que només s’avaluarà el TIL als centres públics i no als privats concertats, que també apliquen el TIL, tot i que ho fan de forma diferent.\nDes de l’STEI exigim la retirada de la resolució per inoportuna, mal planificada i a més pensam que així NO s’avalua el TIL. Sabem que la prova no serà ben rebuda als centres, no farà més que importunar el normal funcionament de l’aula, afegirà caos al caos creat amb la imposició del TIL, molestarà els infants i les seves famílies. És urgent pensar un altre tipus d’accions consensuades amb la comunitat educativa per tal de reconduir el conflicte educatiu i reduir la tensió que la conselleria provoca dia a dia, trimestre a trimestre, dins els centres i que no beneficia, gens, el sistema educatiu illenc.\nNomés el fet de que unes proves per veure "l'evolució" es facin a grups diferents d'alumnes la primera i la segona (???!!!), ja hauria de ser titular dels diaris en maiúscules per posar en ridícul aquest desgovern i conselleria d'inutilitat que tenim, i per invalidar-les completament. Això és un escàndol, que si no ho vés no ho creuria.\nMolt be el article , però L,estei no està a l,altura que li correspondria.\nPer Visquem i coses veurem, fa mes de 5 anys\nAixí com a unes eleccions sense control dels diversos grups polítics que hi participen surten els resultats que volen els qui comanden i les administren, a unes proves sense control fetes pels qui volen que surtin amb resultats òptims hi sortiran, sense dubte. Aprovaran el 110%, o més, i amb vuits i nous que faran lligar en tots els casos. Quins desastres!


Ja és online 3cat24.cat, el nou portal d'informació contínua de TV3 i Catalunya Ràdio La República\nJa és online 3cat24.cat, el nou portal d’informació contínua de TV3 i Catalunya Ràdio\n3cat24.cat és la nova aposta de la Corporació Catalana de Mitjans Audiovisuals (CCMA) per la informació 24 hores. El nou portal, que substitueix els actuals portals informatius (telenoticies.cat i catalunyainformacio.cat), amplia continguts i reforça la presència de vídeo i àudio. A més, obre una finestra a la participació activa dels usuaris, que poden penjar les seves pròpies notícies, ja sigui en format vídeo, àudio, fotografia o text, en l’espai ‘Elmeu3cat24’. Les notícies es complementen amb materials elaborats pels serveis informatius de Televisió de Catalunya i Catalunya Ràdio. A més, hi ha un espai on es destaquen els vídeos i els àudios més rellevants del dia.\nLa participació ciutadana és un dels pilars bàsics del nou portal, que convida els usuaris a fer de periodistes. Tenen un espai propi, ‘Elmeu3cat24’, on es recolliran totes les informacions que publiquin. Hi poden penjar tant arxius de vídeo i àudio com imatges i textos. D’aquesta manera, a les notícies explicades pels professionals, s’hi sumen les informacions aportades pels ciutadans.\nL’espai dedicat al temps també es reforça i s’amplia. A més de l’accés a les últimes previsions, inclou un bloc en què participen els meteoròlegs de Televisió de Catalunya i Catalunya Ràdio. S’hi exposen també les imatges que envien els usuaris, una selecció de les quals es mostrarà en l’espai ‘El temps’ de TV3.\nEl portal 3cat24.cat és el tercer pilar dels canals d’informació contínua de la CCMA, juntament amb el 3/24 i Catalunya Informació.\n3cat24.cat ha estat concebut i desenvolupat per CCRTV Interactiva, l’empresa de la Corporació Catalana de Mitjans Audiovisuals encarregada dels canals de distribució interactius i en xarxa.


Alta per a entitats - Kult\nAlta per a entitats\nQualsevol entitat, cooperativa o moviment social que tingui el pensament crític entre les seves prioritats, i que aposti per la construcció de comunitats crítiques i compromeses, així com per un canvi social profund pot trobar el seu lloc a KULT:\nEditorials, llibreries o biblioteques, fins a mitjans de comunicació —siguin generalistes o especialitzats,\nEntitats o fundacions que fomentin la cultura i el pensament crític, fins a qualsevol tipus d’associació o moviment popular, siguin d’abast local, territorial o nacional, passant per tot tipus de centres socials, casals o ateneus populars\nCooperatives culturals o de qualsevol altre àmbit d’activitat.\nCada entitat de la xarxa, i en primer lloc les seves sòcies, treballadores, membres i/o afiliades, podran gaudir d’avantatges tals com descomptes per als llibres o revistes de Tigre de Paper, Bellaterra Edicions, Catarsi Magazin o del Mercat Virtual de Literal.\nEditorial Llibreria Biblioteca Comunicació Cultura i pensament crític Associació o moviment popular Centre social Casal o ateneu Serveis Altres\nAltres informacions i compromisos\nAvantatges per KULT\nAl premer el botó "ENVIA" l'entitat es compromet a promoure l'intercanvi i el reconeixement d'experiències vinculades a la cultura i el pensament crítics; a la construcció i impuls de teixit comunitari que aculli iniciatives d'aquest tipus; i en definitiva, a promoure esquerdes en el discurs i el marc de relacions socials hegemòniques, cap un canvi de models econòmics, socials i culturals més justos i igualitaris.\nImatges per a la promoció\nPer a la promoció de la vostra adhesió a la xarxa KULT, adjunteu una fotografia i logo de la vostra entitat (màxim 2 MB).


Holiday Home Bernardi Korcula Croàcia - Ofertes d'hotels amb els MILLORS DESCOMPTES EN LÍNIA\nJavic, Korcula, Croàcia - Excepcional ubicació - Veure al mapa\nMés informació sobre Holiday Home Bernardi\nSi el que està buscant és per un hotel ben situat a Dubrovnik, no busqui més enllà de Villa Lumbarda. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Villa Lumbarda, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen instal.lacions de barbacoa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, balcó/terrassa, aparell de televisió, TV satèl•lit/cable, reproductor de DVD/CD a cada habitació. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Villa Lumbarda no troba competidors en cap categoria.\nCal que informeu el Holiday Home Lumbarajsko Račišće bb de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 300 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Els falsos globals\nResulta curiós veure que aquells que clamen contra sobiranies, independències i emancipacions nacionals en general ho facin argumentant els signes actuals dels temps, que vindrien a consistir suposadament en l’abolició de fronteres, l’ampliació del marc d’unions polítiques com la europea, la globalització o la interconnexió cada cop més radical entre els diferents topants del món. I dic que és curiós perquè acostumen a ser els mateixos que aplaudeixen la no-ingerència dels estats de la UE en la qüestió catalana, sobre la base que es tracta d’un afer intern espanyol. Però en què quedem? Si les fronteres cada cop tenen menys sentit i oportunitat en aquest adveniment de la política i el territori comuns, i tots els estats han d’aprendre a renunciar a grans percentatges de la seva sobirania per integrar-se en el gran “projecte”, com els pot semblar bé que Espanya es tanqui de portes endins a dirimir tota sola el problema? Potser és que la unitat de què tant presumien no és res més que una enganyifa orquestrada pels autèntics poders de la Unió, encaminada a dissimular l’únic territori comú que els interessa: el de la imposició d’una economia draconiana que escanya la ciutadania en favor del mercat o la indiferència cruel i vergonyosa cap a les masses de refugiats que truquen a la seva porta. Ara bé, si fas servir la coartada, has d’aprendre a brandar-la amb certa coherència.\nPosats a dir, haurien de celebrar el que ha fet Bèlgica amb l’afer Puigdemont. Com que cada país, lluny de respondre a la unitat tan publicitada, aplica la seva pròpia realitat jurídica, els belgues van entomar la petició de detenció del president català amb tota la lògica “interior” possible: allà hi tenen uns altres arguments que no casen amb els espanyols. Si tot s’ha de tractar de forma interna, tothom n’hauria de quedar content.\nSi m’ho deixeu dir a mi, que sóc independentista, advoco veritablement per la major interrelació possible i l’esborrament del major nombre de fronteres que es pugui, encara que aquells que es consideren els autèntics europeistes o internacionalistes no puguin entendre tal convicció venint d’un independentista, obcecats com es troben a bramar les seves consignes que, a més d’apreses, també són interessades, demonitzadores i simplistes. En les qüestions jurídiques, sense anar més lluny, si haguéssim d’adoptar el marc comú no ens quedaria altra als europeus que optar entre un sistema semblant a l’espanyol o un que s’aproximés més al belga. I no veig jo els mandataris d’Europa precisament proclius a inspirar-se en Madrid si arribés el cas d’aquesta legislació única. Potser més aviat passaria que als antics capdavanters ibèrics de la gran relació global se’ls desencaixaria el rostre.


Anna Manso anima l'entrega dels premis als textos i dibuixos de l'ARA del Diari dels Infants\nEls nens i nenes que ahir van participar en l'acte d'entrega dels premis ARA del Dia dels Drets dels Infants a la seu de Fundesplai. ROBERT RAMOS\nL’acte d’entrega dels premis ARA vinculats al Dia Internacional dels Drets dels Infants, celebrat aquest divendres a l’auditori de Fundesplai, al Prat de Llobregat, ha convocat més d’un centenar de nois i noies de l’Institut Escola Gornal (l’Hospitalet de Llobregat), l’Institut Escola Costa i Llobera (Barcelona), l’Escola Els Pins (Barcelona) i l'Escola Ciutat Cooperativa (Sant Boi de Llobregat), en representació de les setanta escoles i esplais que han participat en aquesta edició. S’entregaven els premis als millors textos i els millors dibuixos, en aquesta ocasió concebuts els uns i els altres sota la idea d’una alimentació sostenible i saludable.\nPresentat pels pallassos Merche i Sergi, l’acte ha comptat amb l’escriptora Anna Manso, que ha animat els nois i noies a fer servir la imaginació per canviar el món: “Si volem canviar el món, primer hem de deixar volar la imaginació per imaginar com voldríem que fos un món millor”. Manso, autora d’una cinquantena de títols infantils i juvenils i articulista del Criatures, on fa anys que té la secció La pitjor mare del món, ha pujat a l’escenari carregada de la seva maleta d’eines per fer anar la imaginació literària i artística. I ha anat desplegant des d’un petit i vintage aparell de ràdio amb la seva antena (símbol de l’antena que tots tenim al cervell i que connectem quan volem) fins a un banyador (“No tingueu por de tirar-vos a la piscina, no tingueu vergonya ni us faci cosa equivocar-vos”) o un vano (“Per airejar-vos quan les idees no vinguin”).\nAbans de Manso, els infants, mestres i monitors han estat rebuts per la pedagoga de Fundesplai Susagna Escardíbul –aquest any Fundesplai ha estat l’entitat col·laboradora dels premis– i pel director adjunt de l’ARA, Ignasi Aragay, tots dos membres del jurat que ha triat els textos i dibuixos guanyadors que podeu llegir i veure a l'edició de paper i PDF especial de dissabte, 20 de novembre, un diari, com cada any per aquesta data, tot il·lustrat pels infants. Al jurat també hi van participar la directora de l’ARA, Esther Vera; la directora d’Art, Cristina Córdoba; el cap de Fotografia, Xavier Bertral; la cap de Cultura, Laura Serra; la subcap de Societat, Laia Vicens; la cap d’Estils i de l’Ara Diumenge, Thaïs Gutiérrez, i el cap de Comunicació de Fundesplai, Pep Valls Hausmann.\nRelats i dibuixos premiats\n1r premi, categoria 1. Clara Sanz Domènech, 3r. Escola Joan Torredemer i Canela. Clara Sanz Domènech\n2n premi, categoria 1. Neus Casellas, 4t, Escola Joan Perucho. Neus Casellas\n3r premi, categoria 2. Anastasia Ventura Cañete, 6è. Escola Jaume Balmes Anastasia Ventura Cañete\n2n premi, categoria 2. Janna Oliveras, 6è. Escola Pi d'en Xandri Janna Oliveras\n3r premi, categoria 2. Arlet Soler, 6è. Escola Ramon Llull Arlet Soler\nEl menjar saludable\nMenjar és un acte ben important dintre d’aquest món. Tots els éssers vius necessiten aliments per digerir i tenir energia.\nHem de menjar una dieta variada i equilibrada, i ser conscients fins a quin punt depenent de què i com mengem això pot tenir un impacte social i ambiental.\nJo penso que el veganisme i vegetarianisme no són la solució per menjar de manera saludable per a tu i per al planeta.\nSí que és veritat que hauríem de reduir la carn, però no deixar-la de menjar; també comprar productes frescos de proximitat, km 0, si és possible, i de temporada.\nPensa que si menges saludable, però compres raïm del Brasil al mes de novembre, per portar-lo necessitaran combustible fòssil, contaminaran i a més a més potser els agricultors tenen un sou molt minso. Així no ajudaràs el planeta i és això el que s’ha d’evitar.\nSi entre tots col·laborem podrem canviar el món només menjant!\nUs animo a fer-ho si voleu un món millor!\nNúria Izquierdo Arias, 11 anys\nEsplai Pubilla Casas\nCATEGORIA 2 - 1r PREMI\nHi havia una vegada un planeta que es deia Patata City. Hi havia un nen que es deia Max i just quan tenia una paperera al costat llençava la brossa a terra. Però un superheroi que es deia Banana Boy i el seu company que es deia Carrot Boy eren els millors superherois de la galàxia.\nUn dia el van enganxar agafant una poma superecològica a una pobra dona i van agafar-lo, i el càstig va ser recollir tota la brossa del planeta Patata City i van anar al seu amagatall.\nPol Granados Puig, 9 anys\nCATEGORIA 1 - 2n PREMI\nJo crec que l’alimentació hauria de ser igual per a tot el món, tothom a tot arreu del planeta ha de tenir dret a la mateixa alimentació. En molts llocs com l’Àfrica hi ha pocs recursos per menjar; per tant, allà hi ha molta desnutrició. En canvi, hi ha altres parts del món on hi ha molt més menjar i hauria d’estar repartit.\nEl dret a l’alimentació no només és que totes les persones tinguin menjar, sinó també que tothom tingui dret a una alimentació saludable i a una dieta equilibrada. Aquest any, els Estats Units encapçalen el rànquing amb un percentatge d’adults obesos i amb sobrepès del 66,6%. En canvi, hi ha molts llocs on hi ha desnutrició al món: el lloc en què primer pensem quan algú parla de desnutrició és en l’Àfrica, però no només allà hi ha desnutrició. Segons l’Unicef, l’any 2014 més de la meitat de nens amb desnutrició vivien a l’Àsia.\nA l’Índia, un país que ha estat en constant creixement econòmic, els darrers anys el 48% dels nens menors de 5 anys pateixen desnutrició crònica. O Bangladesh és un dels països amb més taxa de desnutrició del món, amb al voltant de 6 milions de nens que pateixen retard en el seu creixement. Però no només a l’Àfrica i l’Àsia passa això, a casa nostra també: més del 30% d’infants i joves a Catalunya viuen en la pobresa. Per tant, és difícil que puguin comprar molt menjar i tenir una dieta equilibrada i saludable.\nPer això tots hem de seguir lluitant perquè tot infant tingui una bona alimentació.\nCèlia Sastre Pedró, 13 anys\nEsplai Tricicle (Sant Joan Despí)\nCATEGORIA 3 - 1er PREMI\nHi havia una vegada una nena que es deia Lola. A la Lola li encantaven les galetes, les chuches… Però a la Lola no li agradava gens la verdura. Un dia que tocava verdura i peix (el que menys li agradava), quan la Lola se’n va adonar va dir: “Jo no vull menjar”. I se’n va anar a la seva habitació i va engegar la tele.\nDe cop, la Lola va quedar parada quan va veure què feien a la tele. Era sobre la contaminació del planeta, i per primera vegada la Lola sabia el que li passava al món amb tot detall.\nLa Lola es va posar molt trista quan va sentir que tot el que a ella li agradava contaminava. La Lola, sense pensar-s’ho, va anar a la cuina i li va dir a la seva mare que no tornaria a menjar res que estigués embolicat amb plàstic i així ajudaria una mica el món, i des d’aquell dia la Lola no va menjar res que estigués embolicat amb plàstic.\nAh, i no va tornar a dir que no volia menjar mongeta. I així va ajudar el món. Però es va adonar que la gent no ho entenia. Va anar a protestar i al final ho va aconseguir: la gent ja no tirava tanta brossa o menjava tantes coses embolicades amb plàstic i així el món va millorar molt més.\nLa gent ho havia entès.\nMartina Casals Torns, 8 anys\nEscola Segimon Comas (Sant Quirze de Besora)\nCATEGORIA 1 - 1r PREMI\nMenjar saludable ens permet tenir un estil de vida saludable des de petits i disminueix les probabilitats d’adquirir malalties a la nostra edat. I per menjar saludable necessitem: ni sucre ni edulcorant al cafè o la infusió. Fruita en lloc de suc, torrada de pa integral amb guacamole o tomàquet i oli. No embotits. La base de la nostra alimentació han de ser les fruites, les verdures i les hortalisses. I això no és negociable! Escolliu sempre l’oli d’oliva i els aliments rics en greixos saludables: la fruita seca, l’alvocat o el peix. Fuig dels greixos vegetals refinats (palma, gira-sol, blat de moro). Menja peixos blancs i blaus de mida petita. No carnis processats (hamburguesa, salsitxes...), potencia els llegums (llenties, cigrons, mongetes, faves, soja…). Tasta les proteïnes vegetals com el tofu o el seitan.\nNo necessitem menjar menys, sinó menjar bé!\nPaula García Flores, 11 anys\nEscola Margalló (Castelldefels)\nCATEGORIA 2 - 2n PREMI\nJo reciclo a l’escola separant els elements de la meva safata. A l’escola tenim una compostadora on llancem el menjar orgànic. Després fabriquem un precompost, un pagès ecològic ho ve a buscar i del nostre precompost en fa adob. Així, no ha de passar per fàbriques ni per tractaments artificials.\nCarla Amella Valldaura, 11 anys\nCATEGORIA 2 - 3r PREMI\nEl Yoda menja molta fruita i verdura\nEl Yoda vivia en un palau que estava ple i ple de fruites i verdures. Al Yoda li agradaven la verdura i les fruites. El Yoda volia reciclar i va reciclar, estava tot el dia reciclant. I un dia va pensar que podia plantar més i més i més i més verdures i fruites. Un dia va fer un plat saludable amb fruites i verdures. Fruites com poma, taronja, kiwi, pinya, raïm, pera, mango, plàtan i cireres, i verdures com tomàquet, pastanaga, pebrot, cogombre i amanida. Hem de reciclar sempre, i sempre la Terra.\nHao Yi Xu, Edgar Lara i Nicoleta Blazek, 8 anys\nCATEGORIA 1 - 3r PREMI\nDRETS INFANTS diari ARA fundesplai


AMPA J.M.J. MANYANET - Sant Andreu: 2017\nVISITA DELS PATGES REIALS 2017-18\nELS PATGES DE SS.MM. ELS REIS ENS VISITEN\nEl darrer dia del trimestre abans de Nadal i Reis, els petits de la casa van disfrutar de la visita dels Patges dels Reis d'Orient, que van recollir la carta de cada nen i nena de P-3 fins a 1r de Primària.\nL'AMPA del JMJ agraeix la col.laboració de l'escola i dels alumnes de Batxillerat en l'organització de la rebuda dels Patges. Són com cada any moments màgics plens d'il.lusió, com es pot imaginar veient les seguents fotografies.\nPublicat per AMPA JMJ a 10:05 Cap comentari:\nSENYAL DE TRÀNSIT AL CARRER STA COLOMA\nNOU SENYAL A REQUERIMENT DE L'AMPA JMJ\nDesprés de diverses gestions de l'AMPA JMJ amb l'Ajuntament de la ciutat, s´ha aconseguit que aquest s'avingués a establir alguna mesura per col.laborar a prevenir accidents al voltant de la sortida del nostre parvulari JMJ al carrer Santa Coloma. De moment l'actuació de l'Ajuntament s'ha limitat a un senyal de precaució situat uns metres abans de la porta, que al menys esperem que contribueixi a prevenir qualsevol possible ensurt o accident futur.\nPublicat per AMPA JMJ a 11:21 Cap comentari:\nCONCURS ARBRES DE NADAL A L'ESO\nCONCURS ARBRES DE NADAL a 3r i 4rt ESO\nL´AMPA del JMJ aquest any ha proposat un nou concurs als més grans de l'ESO. Han participat els alumnes de 3r i 4rt que volguessin fer un arbre de nadal ben diferent i vistós. En aquest cas una comissió jurat de l'AMPA ha valorat els treballs i ha dictaminat els guanyadors que veieu tot seguit, amb premis per 3rB i per 4rtB, les dues primeres fotos. Desprès veieu altres arbres participants i l'esmorzar a que es va convidar als guanyadors !! Moltes gràcies a tots !!\nPublicat per AMPA JMJ a 18:59 Cap comentari:\nCONCURS DE NADALES 2017\nCom cada desembre quan s'apropa Nadal, l'AMPA de l'escola JMJ organitza el tradicional concurs de dibuix de nadales per tots els alumnes, des de P-3 fins aquest any el 2n curs de l'ESO. Destaquem que no hi ha jurat de l'AMPA, sino que és el tutor/a de cada classe qui tria entre tots els treballs presentats la millor nadala i informa a l'AMPA del guanyador/a. El darrer dia del trimestre a tots els guanyadors se'ls hi fa entrega d'un diploma i un llibre de regal. Aquí en veieu algunes fotos de grup de primària i de secundària (1r i 2n ESO).\nPublicat per AMPA JMJ a 11:32 Cap comentari:\nCERCAVILA DE SANT ANDREU 2017\nNovament l'escola Manyanet JMJ va ser present en forma de comparsa organitzada a la cercavila popular pels carrers del barri, amb motiu de la festa major de Sant Andreu. Va ser el passat diumenge 3 de desembre, amb molt bona assistència i barrets i guarniments de colors per tothom. Felicitats a la comisió organitzadora, i fins l'any que vé !!\nPublicat per AMPA JMJ a 19:45 Cap comentari:\nJA SOM ESCOLA CARDIOPROTEGIDA\nDESFIBRILADOR AL MANYANET JMJ\nTal com ja anunciàvem a finals del curs passat, l'AMPA del JMJ ha financiat la compra i instal.lació d'una unitat DEA (desfibrilador extern automàtic) com les que es veuen a molts llocs públics arreu, d'acord amb l'escola i per tal de tenir les instal.lacions preparades en cas de necesitat cardiològica urgent de risc vital.\nUn cop acabat el periode de formació del personal encarregat del dispositiu, ha quedat col.locat com veieu a un lloc tan cèntric com el vestíbul del teatre, davant del pati de la verge. Esperem que sigui una bona inversió en prevenció en un indret on es desenvolupa tan esport i on passa tanta gent al cap de l'any.\nPublicat per AMPA JMJ a 13:52 Cap comentari:\nASSEMBLEA ANUAL AMPA JMJ\nTotes les famílies associades estan convocades a la reunió anual de l'AMPA el proper dia 19 de desembre a les 20.30 hores a la sala d'audiovisuals del primer pis a l'escola. Us hi esperem !!\nPublicat per AMPA JMJ a 23:10 Cap comentari:\nCERCAVILA SANT ANDREU 2017\nCERCAVILA PER LA FESTA MAJOR\nL´escola Manyanet JMJ serà un cop més present a la cercavila de les festes del barri de Sant Andreu, que enguany serà el 3 de desembre a les 12.00 hores.\nPublicat per AMPA JMJ a 23:28 Cap comentari:\nVOLEU LLOGAR UNA PISTA AL JMJ ?\nNOU SERVEI LLOGUER PISTA ESPORTIVA AL JMJ\nPublicat per AMPA JMJ a 17:58 Cap comentari:\nBERENAR A P-3 curs 2017-18\nBERENAR DE BENVINGUDA ALS NOUS P-3\nEl divendres 10 de novembre a l'acabar les classes de la setmana, l'AMPA de l'escola va oferir el tradicional berenar de benvinguda als nous alumnes de P-3 i les seves famílies, amb la intenció de ser un punt de trobada entre elles i alhora poder introduïr-les en la realitat del centre i l'associació. També es va aprofitar per repartir alguns exemplars de la revista Rossinyol del darrer curs a les famílies presents, per ajudar al coneixement de l'escola al complert. Bon curs a tots i totes a P-3!!\nPublicat per AMPA JMJ a 12:14 Cap comentari:\nBERENAR de BENVINGUDA als alumnes de P-3\nBERENAR DE BENVINGUDA a P-3\nL'AMPA de l'escola JMJ organitza el tradicional berenar de benvinguda als alumnes i les families de P-3 d'aquest curs 2017-18. Vegeu circular adjunta.\nPublicat per AMPA JMJ a 22:29 Cap comentari:\nPRESENTACIÓ SECCIONS ESPORTIVES 2017-18\nSECCIONS ESPORTIVES 2017-18\nEl 20 d'octubre es van presentar en públic al pati de La Rosaleda del JMJ totes les seccions esportives de l'AMPA de l'escola, des de les noves de hip-hop o de gimnàstica rítmica fins a les tradicionals de fulbol sala, patinatge, hoquei i basket, amb tots els seus equips en acció per la propera temporada. Totes les formacions es van fer les seves fotografies oficials, i al final una foto de grup tots junts.\nPublicat per AMPA JMJ a 7:56 Cap comentari:\nINAUGURACIO NOU CURS 2017-18\nINAUGURACIÓ NOU CURS 2017-18\nEl passat diumenge 8 d´octubre vam celebrar la inauguració formal del nou curs, com es tradicional amb una eucaristia per tota la Comunitat Educativa de l'escola, i tot seguit amb una sessió de portes obertes on les famílies van poder visitar les instal.lacions de l'escola, les classes dels seus fills i aquest cop en concret les noves reformes efectuades a l'estiu a la zona de P-4.\nEls nostres desitjos d'un bon curs a tothom.\nPublicat per AMPA JMJ a 7:41 Cap comentari:\nLA FESTA FI DE CURS - 2017\nUn any més l'AMPA de l'escola Manyanet JMJ organitza i ofereix a les famílies una trobada a fi de curs en forma de festa participativa, amb atractius per totes les edats, per tal que els alumnes i els pares puguin compartir una estona per celebrar la fi d'un altre pas en la trajectòria escolar dels seus fills i filles. Ben a prop del solstici d'estiu, el passat dissabte 17 de juny les famílies van tenir ocasió de veure diverses exhibicions de les Seccions de Patinatge, Hoquei, Gimàstica i Hip-Hop....de disfrutar d'uns inflables als patis, i finalment de compartir sopar i espai tots junts, acabant en una estona de música i disco-show per a tothom. Us deixem unes fotos de mostra tot seguit.\nMolt bon estiu a tots i fins al proper curs al setembre !!\nPublicat per AMPA JMJ a 23:54 Cap comentari:\nGIMNÀSIA RÍTMICA 2016-17\nMalgrat tota la cura i dedicació, en ocasions els follets de la impremta fan que algunes errates acabin fent-se presents en l'edició del ROSSINYOL, i en aquest cas la principal ha estat que tot el texte i fotos de la secció de Gimnàstica Rítmica ha quedat absent de la publicació que heu rebut a casa.\nDemanem disculpes als afectats, i més encara quan aquesta és una activitat nova, potenciada enguany des de l'AMPA de l'escola i que en la seva majoria té per usuaries a alumnes de les més joves. Ens esforçarem per tal que surti millor el proper any. Desde la Secretaria de l'AMPA s'enviarà a totes les famílies un fitxer amb el PDF de la revista ja modificat,amb les dues pàgines afegides que aqui veieu.\nPublicat per AMPA JMJ a 10:08 Cap comentari:\nEDICIÓ ROSSINYOL Num.77 - Juny 2017\nEls darrers dies de curs totes les famílies de l'escola vau rebre pels vostres fills/filles un exemplar de l'edició en paper de la revista ROSSINYOL, editada per l'AMPA de l'escola JMJ com a resum del curs que ha acabat i com anuari per arxiu i record. Esperem que us agradi i que la conserveu amb enyorança pel futur.\nBon estiu a tots !!\nPublicat per AMPA JMJ a 23:38 Cap comentari:\nCANVI D'ENTRENADORA AL PATINATGE\nDesprès de 12 anys de dedicació a la nostra secció de Patinatge, la Marta Mustieles ens informa que tanca una etapa i que la propera temporada ja no serà amb nosaltres. Des de l'AMPA de l'escola JMJ i des de la secció de Patinatge en particular, no podem més que agrair-li profundament a la Marta la seva entrega i la seva vàlua, demostrada en tantes i tantes hores d'entrenament i de competicions al llarg de tots els darrers anys, fent crèixer la llavor del Patinatge en tantes i tantes de les nostres filles.\nEl 17 de juny, a la festa de fi de curs, en acabar l'actuació dels grups de Patinatge, el P. JosepMª Taulats, Director de l'escola Manyanet JMJ, i en JJ.Aymerich, Vocal d'Esports de l'AMPA, van fer entrega a la Marta d'una placa especial d'agraïment enmig d'un emotiu aplaudiment. Marta, moltes gràcies, que tinguis molta sort, i sempre estaràs una mica amb nosaltres.\nDes de la coordinació de la Secció ens informen que la nova entrenadora serà la Magalí Ferreiro, a qui podeu veure a la fotografia amb la Marta el darrer dia de la temporada.Dipositem en ella tota la nostra confiança i us demanem que tots ho feu. La Magalí agafa aquesta responsabilitat amb molta il·lusió i estem convençuts de que ho farà d'allò més be. Tindrà també a la Muriel Sisón com a colaboradora, i segur que les dues juntes faran un bon treball.\nA nivell d'entrenaments, els grups 1 , 2 i 3 tindran a les dues entrenadores i el grup 4 només a la Magalí. Estem encara a la recerca d'un entrenador/a per les patinadores del grup 5, esperem tenir-lo aviat. Els grups i els horaris canvien una mica de cara al curs proper, presteu atenció a les novetats que us informaran des de la Secció de Patinatge.\nPublicat per AMPA JMJ a 13:08 Cap comentari:\nFESTIVAL DEL PATINATGE JMJ\nEl passat dissabte 10 de juny es va celebrar la Diada anual de la secció de Patinatge de l'escola, amb actuacions dels diversos grups de patinadores del JMJ, de diverses escoles convidades (Joan Miró, I.Horta, Vincit, I.Viladomat....) i de les actuacions en solitari de les nostres patinadores senior (Elvira, Paula, Meritxell, i Magalí ).\nPublicat per AMPA JMJ a 12:18 Cap comentari:\nREVISTA e-ROSSINYOL 2022


Desconnecta: 02/01/2009 - 03/01/2009\nEscapada per l'Anoia\nEl passat dissabte ens vam aventurar per terres de l'Anoia, una comarca propera i força desconeguda. Ens vam reunir en el Bruc per continuar fins a Sant Martí de Tous molt a prop d'Igualada. Allà vam poder fer una passejada ràpida pel costat del castell del segle X i el seu petit casc antic, ja que feia molt de vent i no us podeu imaginar el fred que feia. Per resposar una mica del gran desgast energètic, vam fer un segon esmorzar. Al sortir ens vam dirgir cap a La Fou, una mena de bassa amagada entre uns petits cingles càrstics i on a més hi ha un salt d'aigua que normalment està sec, però que aquest any brollava aigua a dojo. Pel petit treking que vam fer vam poder veure la cova del diable, ja que l'indret està replè de llegendes.\nDesprés vam anar cap a la Tossa de Montbui, però per un itinerari d'aventura... el GPS ens va dur per uns camins rurals brutals. L'aventura va acabar quan el camí que ens duia directament al cim estava tallat per un arbre caigut pel vendaval passat. Per tant vam haver d'improvisar i voltejar la muntanya. Un cop en el cim de la Tossa vam disfrutar d'unes vistes genials amb un paisatge verd i al fons s'apreciava la serralada del Port del Comte tot enfarinat. Vam seguir cap a Santa Maria de Miralles, però no vam trobar res d'interessant, per això vam decidir de fer mitja volta i fer el dinar a Igualada. Allà vam dinar en un local força xulo anomenat "Munich". Després amb l'estómac ben carregat vam passejar per la ciutat que està fantàstica. Ja era un pèl tard que vam anar cap a la Pobla de Claramunt per mirar de pujar al Castell, però com ja era evident no vam poder pujar-hi. Per acabar el dia vam anar cap a Capellades, vam veure el molí paperer per fora i pels carrerons del centre. Vam acabar en el bar Aloy, un lloc força pintoresc i el propietari un tros de pa. El bar disposava d'un pati posterior preciós i el bon home ens va mostrar la bodega que estava en el soterrani.


Abril | 2016 | Records de Terrassa\nAvui he trobat uns anuncis (el primer és del 1916 i l’altra del 1918) en que es fa referència a la Banca Marcet i Cia de Terrassa i és ben curiós que la gent recordi la Caixa de Terrassa i el Banc de Terrassa, però ja sigui més desconeguda aquesta gran entitat terrassenca.\nNo farem cap lliçó històrica ja que aquest no és l’objectiu d’aquest blog però si que mirarem de recordar aquest fet. Per això ens cal remuntar-nos al s.XIX i recuperar la figura d’una d’aquelles persones que està catalogada com a terrassenc il•lustre, en concret em refereixo a Joan Marcet i Palet.\nPerò anem a pams i situem-nos primer a la ferreteria de Pau Paloma i Astals, que hi havia originàriament al carrer de l’Església 3, per veure com en aquell establiment (al 1860) s’hi feien les primeres operacions de cobraments de lletres de Terrassa (era el que llavors s’anomenava una corresponsalia bancària).\nSigui com sigui aquesta feina no tenia rés a veure amb la ferreteria i en Paloma va decidir traspassar-la a un amic seu anomenat Bonaventura Marcet i Biosca que es dedicava al comerç amb una botiga situada al carrer de Sant Pere cantonada amb el carrer de Gaudí. Aquest traspàs es va produir el 4 de febrer de 1865. No hem de confondre aquesta botiga que va desaparèixer al ampliar-se el carrer Gaudí amb la casa Bonaventura Marcet i que encara podem observar al número 27 del mateix carrer Sant Pere (feta per l’arquitecte Rafael Puig i Puig l’any 1889).\nAquest nou negoci bancari va anar a més i finalment el 1872 va obrir una oficina al Raval, 16. Uns anys més endavant (1887) posa al front del negoci al seu fill, en Joan Marcet i Palet (1867 – 1927) que posteriorment es casa amb la Carme Soler i Palet (1892).\nNomés un any desprès mor el seu pare i es canvia el nom del negoci pel de “Fill de Bonaventura Marcet”. El 1915 segueix creixent adquirint la casa del costat (Raval 18) i passa a dir-se “Marcet i Cia” i és llavors quan podem afirmar que, ja era considerada una de les banques particulars més importants de Catalunya. El seu número de telèfon era llavors dels més coneguts a Terrassa, el 1717. En la fotografia de la dreta podem observar els dos edificis de la Banca Marcet i Cia just a la dreta de l’edifici de l’Ajuntament.\nEl 1919 va decidir finalment traspassar el seu negoci, oferint-lo primer al Banc de Terrassa que va refusar l’oferta (per cert va ser un més dels gran errors que va cometre aquest Banc) i posteriorment al Banc Hispà Americà que el va adquirir i li va servir per fer-se fort a Terrassa.\nDe Joan Marcet i Palet en podríem dir moltes coses però només hi afegirem, que va ser alcalde de Terrassa durant el període del 17 d’octubre del 1897 al 10 de maig de 1898 i que políticament l’hem de considerar afí amb el Salisme.\nNota: L’amic Rafael Aróztegui ens envia una imatge de la casa del 1783 que va passar a formar part de l’edifici Marcet del Raval i també ens adjunta un foto muntatge seu per veure com s’integraria la casa amb el paisatge actual del Raval.\nEtiquetes: banc de terrassa, Banc Hispà Americà, Banca Marcet i Cia, Bonaventura Marcet i Biosca, Carme Soler i Palet, ferreteria de Pau Paloma i Astals, Joan Marcet i Palet., Rafael Puig i Puig, salisme


FINQUES CABRESPINA és una agència immobiliària especialitzada en el sector immobiliari a Argentona. Amb una gran cartera immobiliària a Barcelona, FINQUES CABRESPINA és una empresa amb una sòlida implantació en el mercat immobiliari a Argentona.\nPis a Nucli Urbà. Piso reformat amb ascensor al centre\n84m2 - 3 habitacions - 2.381 € /m2 Piso en planta primera de superficie construida 84 m2, consta de recibidor, salón comedor con salida a balcón, cocina office con...\nXalet a Nucli Urbà. Casa privilegiada amb vistes panoràmiques\n513m2 - 6 habitacions - 1.170 € /m2 Finca privilegiada amb vistes panoràmiques dins de casc urbà, amb una gran casa unifamiliar aïllada de superfície construïda 513...\nÀtic a Nucli Urbà. Àtic amb terrassa\n70m2 - 2 habitacions - 2.357 € /m2 Pis 3r. sense ascensor, de superfície 70 m2 construïts, consta de rebedor, petit saló menjador amb sortida a terrassa de 17 m2 a...\nÀtic a Nucli Urbà. Àtic dúplex amb terrassa i pàrrking\n73m2 - 2 habitacions - 2.945 € /m2 Pis àtic dúplex al centre amb terrassa, primer pis de pis de superfície construïda 73 m2 més una terrassa de 15 m2 aproximadamen...\nCasa a Urbanitzacions. Casa en una sola planta amb pati\n258m2 - 4 habitacions - 1.318 € /m2 Casa a 4 vents amb garatge de 28 m2 a nivell de carrer per a 1 cotxe i motos, casa de 128 m2 en una sola planta, a nivell del pa...\nXalet a Nucli Urbà. Finca amb dues cases en una sola planta\n318m2 - 4 habitacions - 2.170 € /m2 Finca amb 2 cases, consta d’una casa principal molt còmode en una sola planta de 150 m2, distribuïda amb rebedor, gran saló amb...\nCasa a Nucli Urbà. Casa de poble\n286m2 - 5 habitacions - 1.643 € /m2 Casa apte per a 2 famílies, de superfície construïda 286 m2, distribuïda en tres plantes, amb gran rebedor d’entrada que dona ac...\nCasa a Nucli Urbà. Casa per reformar\n126m2 - 4 habitacions - 1.706 € /m2 Casa de superfície construïda 126 m2 amb dues terrasses de 15 m2 aproximadament cada una, distribuïda en 3 plantes, la planta ba...\nDúplex Carrer badalona. Obra nova dúplex amb terrassa i garatge\n121m2 - 3 habitacions - 2.645 € /m2 1r. pis dúplex invertit de superfície total construïda 121 m2, dels quals el pis distribuït en 2 plantes disposa de 95,77m2 amb...\nTipus d´immoble: Tots els tipus Habitatges Poblacions Totes les poblacions Argentona Districtes tots els districtes Zones totes les zones Nucli UrbàUrbanitzacions totes les zones Nucli UrbàUrbanitzacions


PETITES REFLEXIONS: 2007\nPublicat per Enric Tremps a 21:12 Cap comentari: Enllaços a aquest missatge\nEn les Converses Filològiques de Fabra ja trobem el tema que ens ocupa. En la número 323 del 21/02/1923, comenta que per representar la ela geminada s’havia optat per intercalar un guionet entre les dues eles. Això la distingiria de la l palatal representada amb dues eles. Però aquesta forma amb el guionet donava a la paraula aspecte de mot compost. A causa d’això l’Institut va decidir representar la ela geminada amb un punt volat intercalat.\nEn començar a emprar aquesta nova grafia, es va constatar que la impremta utilitzava tres caràcters l, · i l. La distància entre les dues eles era massa gran. Es veié la necessitat de fabricar la matriu ŀl fent que tot plegat fos una sola peça. L’ús d’aquesta matriu va comportar errors quan s’havia de partir el mot a final de ratlla. No podien partir una lletra que era una sola peça. En aquests casos s’havien d’emprar tres peces: l, -, l.\nLa ela geminada en l’era digital\nEvidentment els processadors de textos que utilitzem en els nostres ordinadors tenen la possibilitat d’escriure la ela geminada amb dos símbols: ŀ i l o Ŀ i L. Quasi ningú ho sap i per tant no es fa servir gairebé gens. Una quantitat una mica més gran de persones emprem la seqüència l·l, encara que aquesta ocupa l’espai de tres caràcters i a més a més fent-ho així no funciona correctament la indexació.\nAcabo de llegir un article en PDF: «Lletra de convit per la ela geminada» el qual defensa la implantació d’un caràcter únic per a la ela geminada. Ara bé, digueu-me agosarat però, jo crec que un caràcter únic pot presentar problemes a l’hora de partir el mot a final de ratlla. La ela geminada serà una lletra però la pronunciació es fa en dos cops. Geminar és doblar. Per exemple il·legal no el pots dividir amb i-/l·le/gal, has de dividir-ho així: il-/le/gal. Sortosament en la majoria de casos, com per exemple quan emprem un processador de textos, fem servir l’opció de justificació del paràgraf i l’escrit no talla cap paraula, totes romanen senceres. El problema crec que pot ser més freqüent en les impremtes a l’hora de fer les composicions de les pàgines dels llibres.\nMentre no trobem una solució satisfactòria, jo seguiré utilitzant els tres caràcters, l·l, els quals són prou fàcils d’emprar de forma ràpida tal com se’ns mostra en el web de la UPC.\nPublicat per Enric Tremps a 15:21 Cap comentari: Enllaços a aquest missatge


Tret de sortida de la commemoració del Mil·lenari del Castell de Begur – Begur\nTret de sortida de la commemoració del Mil·lenari del Castell de Begur\nBegur va encetar dissabte el programa commemoratiu del Mil·lenari del Castell del municipi, que és l’element més emblemàtic que té, amb diversos actes al llarg de tot el dia. El tret de sortida del programa, que s’allargarà durant tot l’any amb activitats organitzades per les diferents àrees municipals i entitats i associacions locals, va comptar amb una conferència històrica sobre el castell, una petita exposició fotogràfica i una cercavila fins al monument històric, del qual es té la primera referència documental de l’any 1019.\nLa conferència, que va aplegar un centenar de persones, va anar a càrrec del doctor en prehistòria i arqueòleg Josep Maria Fullola, nét de Lluís Pericot, que va dirigir les excavacions que es van fer al Castell als anys 40 i que va comptar amb el mestre Lluís Esteva i Cruañas. Al llarg de la xerrada, que va durar uns 15 minuts, Fullola va fer un resum dels fets històrics del Castell. Seguidament, la regidora de Cultura, Mònica Martínez, va presentar el número especial de la revista municipal “Es Pedrís Llarg”, que està dedicat al Castell. A més, també es va presentar el vídeo que s’ha fet del Mil·lenari.\nL’acte va comptar amb la presència va comptar amb la presència de la directora general de Patrimoni Cultural de la Generalitat, Elsa Ibar, que va qualificar el monument de “joia monumental”. Finalment, l’alcalde, Joan Loureiro, va tancar l’acte amb un agraïment a les persones i entitats que s’han sumat als actes del Mil·lenari. L’acte institucional va continuar a les Escoles Velles, on es va poder veure la petita exposició de fotografies antigues amb vistes al Castell i des del Castell. Els presents també van poder rebre un exemplar del número especial de la revista i podien adquirir el llibre “El Castell de Begur. 1052-1604” d’Elvis Mallorquí.\nLa commemoració va continuar a la tarda amb una cercavila fins al Castell. El punt de trobada va ser l’ermita de Sant Ramon. A les 17 hores, el públic present va iniciar la pujada acompanyats del grup de batucada Bakanards i els capgrossos Reparada i Perico. Durant el recorregut es van anar afegint els membres del grup de teatre Es Quinze. Un cop a dalt, on hi havia més gent, el grup de teatre van fer una representació en la qual els begurencs es rebel·laven contra el senyor feudal.\nA continuació, les corals Coral de Begur, Mar de Veus i Nota Sa Veu, sota la direcció de Quique Tudela, van interpretar “El Cant de la senyera”. L’alcalde va tornar a agrair la implicació del poble i entitats en la commemoració i va convidar tothom a participar-hi. L’acte va acabar amb l’actuació de les tres corals, ara sota la direcció del director de la Coral de Begur, Jaume Marquès, interpretant “Els Segadors”.\nEl primer document sobre el Castell de Begur és de l’any 1019. El primer senyor feudal que es coneix va ser Arnust de Begur. La fortificació va passar per diverses mans, entre els quals la comtessa Ermessenda i els comtes de Barcelona. L’any 1309, el rei Jaume II va donar el poble de Begur a Bernat de Cruïlles amb el títol de baró de Begur. La baronia incloïa Esclanyà amb el seu Castell i Regencós. En el segle XV, Begur va aconseguir la redempció feudal amb la designació de carrer de Barcelona. Aquest mateix segle es va haver de reconstruir el Castell, molt malmès per les tropes franceses. L’any 1604, es van vendre els seus drets al municipi de Begur. Al llarg de la seva existència, l’edifici ha patit diverses destruccions, essent la darrera amb la Guerra de Francès, l’any 1810. Des d’aleshores, les úniques intervencions que ha sofert han estat l’obertura del camí de vianants de Sant Ramon al Castell l’any 1908, a càrrec de Salvador Raurich; la construcció dels merlets esglaonats que delimiten el cim del turó l’any 1956, i la instal·lació de l’enllumenat l’any 1964, obra impulsada un any abans per la bailaora Carmen Amaya.


L'empelt del Botànic - El Temps\nL'empelt del Botànic\nPSPV, Compromís i Podem segellen la revisió de l'acord de govern valencià, un document de 201 mesures que guiarà l'actuació del Consell durant la segona meitat de la legislatura.\n“Vaig dir que l'Acord del Botànic estava a prova de bombes, i la demostració és aquesta”, ha afirmat Mónica Oltra, la vice-presidenta del Consell, tot just després d'estampar la seua signatura al segon document de govern pactat pel PSPV-PSOE, Compromís i Podem, que revisa i amplia el primer, subscrit el juny del 2015. Oltra ha pronunciat aquestes paraules somrient i mirant els ulls de Ximo Puig, que seia a la seua esquerra i tampoc no ha pogut evitar de somriure. I és que ni tan sols la defenestració de Pedro Sánchez i la investidura de Mariano Rajoy, dos moviments avalats per Puig l'octubre passat, no han posat en risc el pacte de govern valencià, que aquest dimecres ha rebut un nou impuls.\nAcord del Botànic. Document de la renovació de l'acord, se'n diu el document, que pivota sobre els mateixos cinc eixos de l'anterior: rescat de persones, regeneració democràtica i lluita contra la corrupció, govern per a les persones, nou model productiu i territorial i, per últim, finançament just i auditoria ciutadana. A més, sota l'epígraf “mesures de competència o coordinació estatal”, s'hi inclou un annex que recull un seguit de reivindicacions al Govern de l'Estat. Oltra ha convidat la resta de formacions polítiques, els sindicals, la patronal i la societat civil a subscriure'l per tal que les peticions siguen ateses. Segons la vice-presidenta, l'Acord del Botànic ha aportat “estabilitat, benestar i progrés, transparència i bon govern, a més de situar les persones al centre de la política”.\nDe la seua banda, el president s'ha mostrat confiat a poder superar, per fi, la “hipoteca reputacional” dels anys de govern del PPCV. “Les dades cada cop són més positives, avui mateix hem conegut que la Comunitat Valenciana encapçala l'índex de producció industrial”, ha destacat Ximo Puig, qui, en qualsevol cas, ha assegurat que la principal preocupació continuen sent els més de 400.000 desocupats valencians. “Ens agradaria anar a un altre ritme, molt més de pressa”, ha explicat, “però hem comprovat que la desfeta era molt pitjor que no ens pensàvem”. El cap del Consell ha valorat “l'entesa des de la diversitat” que significa l'Acord del Botànic i ha agraït, en nom dels socialistes, la lleialtat demostrada pels altres dos socis.\nAntonio Montiel, el secretari general de Podem al País Valencià, ha donat les gràcies a la societat civil i els representants locals pel “suport” que han donat des del primer minut. “Sempre hem dit que era un acord a 4: entre nosaltres i amb la societat, i per això hem escoltat la veu de la ciutadania. El canvi no només és fuit dels partits, sinó de tots els ciutadans que van decidir-se a canviar la vida política valenciana”. Tot i que ha assegurat que “queda molta feina per fer”, Montiel s'ha mostrat complagut i ha dit que a la seua formació es donen per “satisfets”.\nEl nou document aprofundeix força en les línies esbossades en el primer Acord. En alguns casos, es tracta d'iniciatives legislatives que ja es troben en marxa, però que resten pendents de la seua aprovació definitiva. En d'altres, en canvi, sobta la desaparició de mesures que es pensaven immediates; en especial, la del sistema de dipòsit, devolució i retorn (SDDR) que havia d'aprovar-se enguany i començar a implantar-se el 2018, l'any anterior de les eleccions. La cautela exhibida pels socialistes, i especialment per Puig, s'ha traduït en la desaparició de l'SDDR dels 201 reptes principals del Consell. Aquesta absència tan significativa pot ser l'inici de la renúncia al projecte o de la recerca d'un consens que ara no existeix, ni de bon tros.\nPodeu consultar-lo íntegrament ací, en format PDF Ampliació del Botànic i Word Ampliació del Botànic


Vi-FRANC. Ramon Francàs: Francisco Oller, S.A. presenta llibre a Sant Sadurní i anuncia una facturació de 22 milions d'euros amb 200 milions de taps de suro\nFrancisco Oller, S.A. presenta llibre a Sant Sadurní i anuncia una facturació de 22 milions d'euros amb 200 milions de taps de suro\nEl president del Grup Oller, Jaume Nadal\nL’empresa Francisco Oller, S.A., fabricant de taps de suro per a cava, xampany i d’altres escumosos, ha celebrat avui al Centre d’Interpretació del Cava, a Sant Sadurní d’Anoia, la presentació del seu llibre històric i corporatiu, de 327 pàgines i gran qualitat, ‘Francisco Oller Qualitat de Lider’, escrit pel seu president, Jaume Nadal. El president electe del Consell Regulador del Cava, Pere Bonet, ha presentat l’acte elogiant la trajectòria empresarial i familiar de la companyia. Seguidament, el director general, Joan Puig, ha exposat un resum de la situació actual de la companyia. Joan Puig ha afirmat que el passat exercici 2012 ha estat un any molt positiu, amb un volum de negoci per sobre dels 22 milions d’euros i una producció anual de més 200 milions de taps de suro de cava i xampany. Actualment la quota de mercat mundial d’Oller és del 10%, amb una previsió de creixement que assolirà el 15% en els pròxims 3 anys. Oller treballa orientada als mercats de cava i xampany d’alta gamma.\nEl president del Grup Oller i autor del llibre ha estat l’encarregat de presentar el contingut del llibre i ressaltar-ne els aspectes més peculiars i interessant, a la vegada que ha explicat per les diferents experiències que ha viscut mentre realitzava el recull històric. El llibre relata la història d’una família i una empresa surera a més de les seves relacions amb el món del cava i la Champagne al llarg de més de 100 anys. A més de la redacció de diferents breus escrits per varis escriptors i intel·lectuals catalans; J.M. Fonalleras, Rafael Nadal, Josep Pla, etc. L’acte ha reunit a més de cinquanta cellers, com ara Freixenet i Recaredo, entre altres, a més de personalitats i institucions del món del cava. Tots ells han estat obsequiats amb un exemplar del llibre i una copa de cava.\nFrancisco Oller, S.A. (www.ollerfco.com), fabricant de taps de suro, neix l’any 1892 a Cassà de la Selva, Girona. En el mateix any es funda l’empresa Oller a Reims, amb l’objectiu d’estar presents directament al mercat de la Champagne. Durant els darrers anys, Oller adquireix una dimensió empresarial, professional i social molt destacada, sent així un dels líders consolidats en el sector del suro català i espanyol, i una marca reconeguda internacionalment.El grup Oller està composat de quatre societats: Francisco Oller S.A, amb domicili a Cassà de la Selva; Oller et Cie amb domicili a Reims (França), Surodis S.L amb seu a Sant Vicente de Alcántara (Extremadura) i Oller Gmbh, amb seu a Alemanya. Actualment el grup Oller compta amb una plantilla de 140 persones, organitzades entre les tres empreses, Oller a Cassà, Reims (França) i Surodis (Extremadura).\nPublicat per Ramon Francàs en 22:28


Abril | 2017 | CRP Vallès Oriental IV\nPublicat el Abril 18, 2017 per crpvalltenes\nAquí teniu a continuació les Bases dels Premis Bonaplata Joves, adreçat a treballs de recerca per alumnes de 4t Eso, Batxillerats i Cicles Formatius.\nAquests premis anuals estan organitzats per l’Associació del Museu de la Ciència en col·laboració amb el mNACTEC i enguany ja estem a la 19a convocatòria.\nEls Premis Bonaplata Joves per a la valoració del Patrimoni Industrial Tècnic i Científic tenen per objectiu premiar aquells estudiants que en el àmbit de les activitats docents reglades, hagin dut a terme treballs enfocats en la recerca per la valoració del patrimoni industrial, científic i tècnic i que fomentin les vocacions tècniques i d’innovació.\nEl termini de presentació de treballs finalitza el dia 30 de Juny.\nPropostes didàctiques Lola Anglada – Correllengua 2017\nTenim el plaer de presentar-vos les propostes didàctiques del Correllengua 2017. Es tracta d’un conjunt d’activitats lingüístiques per conèixer la figura i l’obra del personatge a qui es dedicarà el Correllengua d’enguany, la il·lustradora Lola Anglada.\nA banda de les activitats sobre Lola Anglada, en aquest recull també hi trobareu altres idees per treballar l’estima per la llengua dins i fora de l’aula.\nEls materials estan identificats per trams educatius: infantil, primària, 1r cicle d’ESO, 2n cicle d’ESO i batxillerat. Hi trobareu des de jocs lingüístics i contes per als més menuts fins a propostes de xerrades, exposicions, treballs de recerca i debats per als més grans. Les activitats poden formar part de les programacions de llengua i literatura catalana, d’art, de ciències socials i d’història.\nTambé podeu accedir al dossier a través d’aquest enllaç.\nDes de la CAL s’ofereix gratuïtament diversos materials de suport d’aquestes activitats amb l’objectiu de facilitar-vos la feina. Entre d’altres, posem a la vostra disposició els contes El més petit de tots, Margarida, En Peret i Monsenyor Llangardaix.\nTrobareu tota la informació a la : web.\nPremi Participa a l’escola de 2017\nEl Departament d’Afers i Relacions Institucionals i Exteriors i Transparència, a través de la Secretaria de Transparència i Govern Obert, convoca el Premi Participa a l’Escola, l’objecte del qual és premiar les experiències de participació a l’escola dutes a terme durant el curs acadèmic corresponent a l’any de la convocatòria.\nEls destinataris del Premi Participa a l’Escola són els centres de primària o secundària ubicats en territori català que hagin dut a terme experiències de participació a l’escola que contribueixin a l’apoderament dels i les alumnes en la gestió i la vida dels centres. El premi consisteix en un diploma de reconeixement per la tasca realitzada i la dotació econòmica que es determinarà en cada convocatòria d’acord amb la disponibilitat pressupostària. El premi té dues categories: una per a escoles ubicades en municipis de fins a 20.000 habitants i una altra per a escoles ubicades en municipis de més de 20.000 habitants.\nDestinataris: Centres d’Educació Primària o Secundària


El govern francès aprova la reforma de la llei de les 35 hores laborals tot i les crítiques\nEl govern francès ha aprovat la reforma de la jornada laboral de 35 hores, tot i les crítiques que el projecte ha originat entre l'oposició i el món sindical. La reforma suposa una flexibilització en dos anys de la llei de les 35 hores de feina setmanal, una norma emblemàtica de l'anterior govern d'esquerres. El govern francès ha defensat la mesura tot dient que permetrà treballar més els que vulguin guanyar més diners, però per als partits d'esquerra es tracta de liberalitzar el mercat de treball.\n09/02/2005 - 00.00 Actualitzat 09/02/2005 - 21.48\nFinalment, el govern francès ha aprovat la reforma de la jornada laboral de 35 hores, malgrat les crítiques que el projecte ha generat dins el món sindical. La reforma s'ha aprovat amb 370 vots a favor i 180 en contra, i a partir de l'1 de març la revisarà el Senat.\nEls canvis introduïts pel govern suposen un augment del sostre d'hores extraordinàries mensuals que es podran treballar. A més, s'impulsaran les negociacions dins de cada empresa per ampliar les jornades i es permetrà que les vacances acumulades per les 35 hores puguin ser intercanviades per diners o cursos de formació. El límit màxim d'hores que es podran treballar a la setmana queda fixat en 48.\nLa llei havia de crear més llocs de treball, però, segons el govern, ha acabat sent un fre per a moltes empreses. Algunes ja fa temps que han posat els treballadors entre l'espasa i la paret: renunciar a les 35 hores o ser acomiadats. Ara, estan emparades per la llei.\nSegons el govern, la reforma ha de permetre els assalariats que vulguin treballar més i cobrar més. Pels sindicats, és una forma d'emmascarar la congelació dels salaris i plegar-se a la voluntat de la patronal.\nEls socialistes han intentat fins a l'últim moment impedir la reforma, però només han aconseguit endarrerir la votació definitiva. Entre 300.000 i 500.000 persones es van manifestar per tot França dissabte passat per exigir al govern que mantingui les 35 hores.\nMilers de persones es manifesten a favor de les 35 hores de treball setmanal a França


Paterna reforesta 700 exemplars d'espècies autòctones en la campanya del Dia de l’Arbre\nInicio L'Horta Nord Paterna Paterna reforesta 700 exemplars d’espècies autòctones en la campanya del Dia de...\nPaterna reforesta 700 exemplars d’espècies autòctones en la campanya del Dia de l’Arbre\nL’Ajuntament de Paterna ha valorat la campanya del Dia de l’Arbre 2017 que ha suposat la reforestació de 700 arbres al municipi. La campanya, com tots els anys, ha comptat amb la col·laboració d’associacions de comerciants, de caràcter social i entitats educatives.\nDes de la Regidoria de Medi Ambient s’ha volgut potenciar la plantació en aquelles zones que més falta feia amb uns criteris estrictament ecològics, incloent per primera vegada la plantació en escocells a La Canyada dins de la campanya de repoblació de l’àrea urbana que s’està duent a terme.\nLa campanya del Dia de l’Arbre va començar al mes de gener amb la festa organitzada per MultiPaterna amb grans i menuts on es van plantar més de 100 arbres al Parc Central.\nDins d’aquesta campanya, la regidoria ha comptat amb la col·laboració de la coordinadora dels boscos del Túria que junt AFEMPES varen realitzar, aquesta passada setmana, diferents plantacions en la ribera del Túria, substituint les canyes invasores per noves espècies autòctones com ara tamarindes, salzes i xops.\nPer al regidor de Medi Ambient, Carles Martí, aquestes actuacions són “un clar exemple del compromís del Govern del Batà en recuperar i potenciar els espais naturals al municipi i una mostra de que la societat paternera està conscienciada en la importància de les iniciatives dutes a terme. La Regidoria de Medi Ambient continuarà fomentant i potenciant iniciatives d’aquest tipus en el futur”.\n“És molt important poder comptar amb la participació d’associacions de tot tipus per a desenvolupar polítiques de conscienciació ecològica i realitzar actuacions destinades a recuperar els nostres espais naturals”, ha declarat Martí.\nArtículo anteriorEl sector sanchista del PSPV de l’Horta denuncia que Puig no les invitó al almuerzo con Susana Díaz\nArtículo siguienteEl concejal de Cs Rocafort Chimo Ribera abandona el partido desencantado con la escasa democracia interna


Tremosa denuncia al Parlament Europeu la "inexistent" independència judicial a Espanya\nL'eurodiputat del PDC demana a la UE que "reaccioni per defendre la democràcia a tot arreu d'Europa"\nper Redacció 25 d’octubre de 2016 12:30\nRamon Tremosa, eurodiputat del PDC, ha denunciat aquest dimarts al Parlament Europeu, la "Inexistent" independència judicial a l'Estat espanyol i ha demanat als parlamentaris que també es preocupin i lluitin pels drets fonalmentals a l'Europa occidental. "A Espanya, el Tribunal Constitucional està liderat per un exmembre del Partit Popular i la independència judicial és inexistent", ha manifestat.\nVídeo: avui al plenari del PE he parlat de la manca d'independència judicial a Espanya i dels plets contra el #presidentMas i @joancomaroura pic.twitter.com/r7TgYlep4q\n— Ramon Tremosa (@ramontremosa) 25 d'octubre de 2016\n"A Espanya, el govern del Partit Popular ha tancat diaris i ha prohibit partits polítics. L'anterior president de Catalunya, Artur Mas, està fent front a un judici polític per organitzar una votació simbòlica sobre la independència", ha denunciat l'eurodiputat.\nTambé s'ha referit al procés judicial que afecta el regidor de la CUP-Capgirem a Vic, Joan Coma: "Un regidor independent de Vic, Joan Coma, podria anar a la presó 8 anys només per fer un discurs en pro de la independència al seu Ajuntament".\nTremosa ha finalitzat la seva intervenció demanant a la Unió Europea que "reaccioni per defendre la democràcia a tot arreu d'Europa".


Els Vermuts Musicals tornen aprofitant la carpa del Parc\nLa carpa del Parc Central acollirà els Vermuts Musicals\n24 de febrer de 2021 (11:55 CET)\nEls Vermuts Musicals tornen aprofitant la carpa del Parc Central\nLa Casa de la Música programa els Vermuts Musicals els quatre diumenges de març amb reserva gratuïta d’entrades\nLa carpa central que l’Ajuntament de Mataró manté instal·lada al Parc Central tindrà activitat cultural almenys durant els diumenges de març. La Casa de la Música aprofitarà la instal·lació per recuperar el cicle de Vermuts Musicals que passen de fer-se a diferents indrets de la ciutat a centralitzar-se en aquest espai. Els concerts seran gratuïts però caldrà fer reserva de plaça prèvia.\nLa bona notícia que suposa el retorn dels Vermuts Musicals supera el contrast amb les exigències dels protocols anti-Covid que òbviament impedeixen des de la pròpia itinerànica dels concerts per barris mataronins a altres detalls com la barra de bar. Els Vermuts faran seva l’aposta per la cultura segura: els assistents hauran de prendre les mesures higièniques pertinents, l’ús de gel hidroalcohòlic abans d’entrar al recinte i la presa de temperatura, a més d’estar asseguts, dur mascareta i mantenir la distància de seguretat durant tot l’espectacle. Si bé l’espectacle segueix sent de lliure accés, en aquest cas cal establir un control i un registre dels i les assistents, és per això que el públic haurà de reservar la seva cadira mitjançant la web d’entrades.\nAsseguren des de la Casa de la Música que “malgrat tots aquests canvis, aquest cicle de concerts manté l’essència dels vermuts musicals clàssics, respectant la franja del vermut com a hora de quedada i apostant per la qualitat i la proximitat de les propostes musicals, oferint a grups emergents i/o amateurs de la ciutat i la comarca un espai proper per donar-se a conèixer i poder tocar”. Tot i això, l’organització fa públic que “desitgem tornar ben aviat a plantejar els vermuts musicals tal i com els coneixem abans; un itinerari musical pels diferents parcs i places dels barris de Mataró així com tornar a comptar amb la col·laboració de les Associacions Veïnals de la ciutat”.\nComençant per Novo Brasil\nLa primera d’aquestes cites és amb el grup maresmenc Novo Brasil, un duet compost per Sol Homar i Anna Català que recorre les diferents músiques contemporànies d'aquest país. Mesclen samba amb funk, pop, reggae i alguns clàssics de la bossa nova. Un concert únic per escoltar i gaudir d’un viatge multicultural programat pel diumenge dia 7 de març.\nHorari: Obertura de portes: 11.30h | Inici dels concerts: 12.00h\nEspai: Parc Central Vell Mataró (Carpa)\nEntrades: Gratuït amb reserva prèvia\n7/3/21 Novo Brasil\n21/3/21 Miquel Moya\n28/3/21 Carles Duart


Paula Albert s'estrena en la interpretació professional amb 'El Moviment' de la Companyia Teatre Micalet - VilaWeb\nPaula Albert s’estrena en la interpretació professional amb ‘El Moviment’ de la Companyia Teatre Micalet\nL'obra de Manuel Molins, que reflexiona sobre el ressorgiment de l'extrema dreta, es representa al Teatre Micalet de València fins al 24 de novembre\nEl Teatre Micalet de València acull des del 23 d’octubre passat les representacions de l’obra El Moviment, produïda per la Companyia Teatre Micalet i que significa l’entrada de l’ontinyentina Paula Albert en el món professional de la interpretació.\nEl Moviment és una peça teatral escrita per Manuel Molins amb la direcció de Joan Peris, una obra ‘de rabiosa actualitat que planteja moltes preguntes’ i que suposa la 33a producció pròpia de la companyia, i que estarà en cartell fins al 24 de novembre vinent.\nPaula Albert interpreta un dels sis alumnes que donen vida a alumnes d’institut, mentre que Ximo Solano fa el personatge del professor. Segons el director de l’obra, ‘davant la situació en què estem de ressorgiment de l’extrema dreta, és molt important que la societat reflexione sobre què passa ara mateix’ i ha qualificat l’obra com a ‘teatre reflexiu més que polític’.\nPeris ha explicat que aquest espectacle planteja ‘moltes preguntes’: ‘Estem involucionant? Per què creixen els extremismes que qüestionen la democràcia i Europa? Quina relació hi ha entre Franco i aquests líders? Els joves coneixen la nostra història recent? Sabem dialogar i arribar a pactes?’.\n‘El Moviment’ és ‘una metàfora sobre la manipulació del poder, un efecte espill sobre les conseqüències de l’autoritarisme, per a preguntar-nos si realment portem un feixista al nostre interior’. En el muntatge, coneixerem la història d’un professor de secundària que, a partir d’una experiència personal, ‘posa en marxa un pla per a mostrar als alumnes com és de fàcil manipular-los’.\nEn paraules del director, Manuel Molins, ‘plantegem des del punt de vista de la joventut com tot això repercuteix en ells. Un professor intenta manipular els xicons perquè d’alguna manera reaccionen, però el problema és: de quina manera reaccionaran? Poden reaccionar?’.


La Cursa de la Dona de Reus vetllarà pels hàbits saludables i la lluita contra el càncer | Reusdigital.cat diari de Reus. Notícies i actualitat del Camp de Tarragona\nTindrà lloc aquest diumenge, 6 de maig, a partir de les 11 del matí\nImatge de l'edició passada de la Cursa de la Dona de Reus\nEl foment d'hàbits saludables i la lluita contra el càncer són novament els grans arguments de la Cursa de la Dona de Reus, que aquest diumenge, 6 de maig, arriba a la sisena edició, a partir de les 11 del matí. La cursa mantindrà un circuit urbà amb la sortida i l’arribada a la plaça de la Llibertat, amb un recorregut amb lleugeres modificacions que minimitzarà les afectacions a la circulació i que mantindrà els 4,4 quilòmetres. L’organització preveu una cursa preliminar per als més petits i animació a la mateixa plaça i en diversos punts del circuit. Les inscripcions estan obertes a través del web www.cursadonareus.cat. L'objectiu és superar el rècord de participants de l’edició anterior, que va situar el llistó en 1.650 participants.\nAquesta sisena edició de la Cursa de la Dona de Reus, manté l’objectiu solidari en què els beneficis íntegres que s’obtinguin (un cop descomptats els costos directes), es destinaran a la lluita contra el càncer.\nEn aquest àmbit la Fundació Lliga per a la Investigació i Prevenció del Càncer (FUNCA) aprofitarà l'activitat per informar sobre la prevenció primària del càncer lliurant a totes les participants un fulletó informatiu a la bossa de la corredora. Aquesta entitat també tindrà presència activa el dia de la cursa a la Plaça Llibertat amb un espai informatiu.\nAigües de Reus torna a col·laborar amb la Cursa de la Dona de Reus, tot fent especial èmfasi en la hidratació dels participants de la cursa i la cura de medi ambient, facilitant l'avituallament d’aigua.\nLa recollida de dorsals es realitzarà en un espai al Centre Comercial Carrefour on es rebrà la bossa de la corredora i el dorsal durant la tarda de divendres 4 i dissabte dia 5 de maig tot el dia. La recollida també es podrà fer a la mateixa Plaça de la Llibertat el diumenge 6 de maig a partir de les 9 del matí\nLes categories previstes són individual (sènior, júnior, veteranes i màster) i en equip (màxim de 2): mare-filla i amigues. També s'ha organitzat una cursa infantil a dos quarts d'11 del matí. Hi podran participar nens i nenes de 4 fins a 12 anys. Les inscripcions són gratuïtes i el recorregut serà de 500 metres.


Square Ambiorix 28, 1000 Brussel·les, Bèlgica\nBerlaymont: a només 4 minuts a peu! (310 m)\nThe apartment was vary spacius\nComfortable, spacious well equipped apartment. Perfect for a weekend break.\nEl B-Aparthotels Ambiorix, situat al districte europeu de Brussel·les, a 300 metres de la seu de la Comissió Europea, ofereix estudis i apartaments luxosos.\nTots els estudis i apartaments disposen d'aire condicionat i cafetera. Alguns allotjaments també consten de balcó o terrassa. El bany, de marbre, inclou banyera independent.\nL'establiment serveix un esmorzar continental a la zona del vestíbul. Als voltants de la plaça d'Ambiorix també trobareu molts bars i restaurants, on podreu prendre el dinar i el sopar.\nL'Ambiorix B-Aparthotels és a 5 minuts a peu de les estacions de metro de Schuman i Maelbeek. A més, l'establiment ofereix aparcament privat subterrani.\nB-Aparthotels Ambiorix rep clients des del 11 de març de 2009\nApartaments i habitacions: 63, Cadena hotelera:\nQuan vols allotjar-te al B-Aparthotels Ambiorix?\nLa reserva més recent en aquest allotjament és del 27 de maig a les 21:21 des dels Països Baixos.\nS'acaben de reservar a Brussel·les: 3 allotjaments com el B-Aparthotels Ambiorix s'acaben de reservar al nostre web.\n6 raons per triar el B-Aparthotels Ambiorix\n627 establiments a Brussel·les\nInstal·lacions del B-Aparthotels Ambiorix\nEl Hotel Silken Berlaymont Brussels té una puntuació de 8\nMira les 30 millors cases i apartaments de vacances de Brussel·les, segons 49.353 opinions de cases i apartaments de vacances autèntiques a Booking.com.\nLa recepció obre de 8:00 a 20:00 de dilluns a divendres (excepte festius).\nL'esmorzar només se serveix de dilluns a divendres. Els caps de setmana i els dies festius no se n'ofereix.\nDurant l'estada, s'ofereix un servei de neteja diari, excepte els caps de setmana i els festius.\nMostra els comentaris de: Tots els enquestats (466)\nEls clients que han consultat el B-Aparthotels Ambiorix també han consultat: Hotel Silken Berlaymont Brussels\nEl Silken Berlaymont Brussels està situat a 5 minuts a peu de la Comissió Europea i ofereix un spa ampli, que inclou un gimnàs. L'hotel disposa d'allotjament de disseny amb banys espaiosos. La reserva més recent en aquest hotel és d'avui a les 03:55\nPuntuació a partir de 2.489 comentaris\nEl First Euroflat Hotel està situat a 100 m de l'estació de metro de Schuman. La reserva més recent en aquest hotel és d'ahir a les 23:11\nEl Residence La Source està situat a menys de 400 m de l'avinguda de Louise. L'establiment ofereix estudis amplis amb cuina totalment equipada i bany gran, un gimnàs i aparcament privat subterrani. 1 persona s'ho està mirant ara mateix\nMostra més aparthotels a Brussel·les\nMostra més hotels familiars a Brussel·les


Santiago Tadeo explica a les autoritats de Jeju el potencial turístic i ambiental de Menorca\nII Trobada de la Xarxa Mundial de Reserves de Biosfera Illes i Zones Costaneres a Jeju\nMenorca ja és seu mundial d'aquesta organització\nEl president del Consell Insular de Menorca ha explicat el potencial turístic i ambiental de l'illa davant les autoritats de Jeju en el marc de la II Trobada de la Xarxa Mundial de Reserves de Biosfera Illes i Zones Costaneres, que se celebra aquesta setmana a l'illa coreana.\nPrenen part en aquesta iniciativa internacional, a més de dinou reserves de biosfera -entre les quals figuren Gran Canària, Lanzarote, El Hierro i Menorca-, membres del Comitè MaB espanyol i coreà; la subdirectora general de Ciències Naturals de la UNESCO i el director de la Divisió de Ciències Ecològiques i de la Terra d’aquesta organització; una representació del Govern espanyol mitjançant l'ambaixada espanyola a la República de Corea, així com les corresponents autoritats de Jeju.\nEn el seu discurs Tadeo ha informat de les gestions que es duen a terme des de Menorca amb Turespaña perquè l'illa pugui arribar a ser destinació pilot de turisme sostenible. També ha fet menció de la col·laboració entre el Consell Insular i el Govern balear per redactar un pla que serveixi per definir les possibilitats en matèria d'energies renovables.\nLa voluntat que Menorca pugui disposar d'una agenda de renovables per a 2030 amb l'objectiu de comptar amb el major grau possible de generació d'energia amb tecnologies netes també ha format part del discurs del president insular.\n“Tots hem de fer feina plegats per lluitar contra el canvi climàtic, especialment les illes i zones costaneres, perquè som més vulnerables”, ha explicat Tadeo, qui ha afegit que “cal unir esforços pel impulsar el desenvolupament sostenible de les nostres societats en benefici dels nostres pobles i de les generacions futures”.\nMenorca ja és seu mundial en desenvolupament sostenible\nPosteriorment, a la reunió del capvespre s'ha firmat el Memoràndum que certifica oficialment davant la UNESCO que Menorca és seu mundial en desenvolupament sostenible de la Xarxa Reserves de Biosfera Illes i Zones Costaneres, mentre que Jeju ha estat ratificada com a seu de canvi climàtic.\nLa delegació menorquina, també integrada pel conseller de Medi Ambient, Fernando Villalonga, i el seu director insular, José Luis Orfila, han lliurat a les autoritats de Jeju el llibre sobre la resta de les reserves de biosfera que formen part de la Xarxa Mundial d'Illes i Zones Costaneres, editat a Menorca per part de l'Oficina Tècnica que es va crear com a resultat de la I Trobada d'aquest grup que va tenir lloc a la nostra illa el mes de febrer passat, en col·laboració amb la UNESCO.\nPer la seva part, les autoritats coreanes han respost obsequiant amb una figura típica de Jeju, que representa els valors d'unitat, desenvolupament i prosperitat.\nEl president Tadeo també ha estat entrevistat per un diari coreà en què ha pogut “vendre” les bondats turístiques i ambientals de Menorca als lectors d'aquest país.\nMaó, 12 de setembre de 2012


Le magasin des suicides (3D) | Filmoteca de Catalunya\nLe magasin des suicides (3D)\nPatrice Leconte · 2012 · 90'\nDivendres 13 Desembre · 19:45\nDirecció Patrice Leconte\nLa vida a la ciutat és dura. La rutina, l’avorriment, el cel tapat. No és estrany, doncs, que molts decideixin esborrar-se de la faç de la terra. La família Tuvache fa anys que atén aquesta demanda: a la seva botiga disposa de tota mena d’enginys, armes i verins que asseguren al client l’abandonament d’aquesta vall de llàgrimes de la manera més satisfactòria possible. El negoci va d’allò més bé, però el naixement del somrient Alan ho canviarà tot.\nPatrice Leconte debuta en el cinema d’animació amb una petita delícia musical. Una història macabra sobre el suïcidi plena d’humor negre i violència, que és l’adaptació de la novel·la homònima de Jean Teulé.


CXLS DEMANA UN PLA DE FAÇANES A CASTELLCIUTAT – Alt Urgell, 11-10-18 – Pirineus TV\nCXLS DEMANA UN PLA DE FAÇANES A CASTELLCIUTAT – Alt Urgell, 11-10-18\nEl grup de Compromís per la Seu ha demanat a l’Ajuntament que impulsi un pla per millorar les façanes i la imatge general de\nCastellciutat. Des del principal grup de l’oposició remarquen que les cases tradicionals d’estructura urbanística medieval i els nombrosos romanents medievals de la seva arquitectura donen un gran atractiu al poble. Tot i això, lamenten que aquest mostra una imatge força degradada, i que això va en detriment de la qualitat residencial i turística. És per això que en el proper ple municipal demanaran que s’aprovi un Pla de Façanes i que l’ajuntament atorgui ajudes als\npropietaris que les vulgui arreglar, tal com ja es fa al Centre Històric de la Seu.\nD’altra banda, el grup també ha denunciat la situació en què està la pista poliesportiva de Castellciutat. En aquest sentit, lamenten que es troba en un estat d’abandó total, amb els vestidors oberts sense cap tipus de sistema de tancament i amb les instal·lacions totalment destrossades. Pel que fa a la pròpia pista, el formigó està en mal estat i li manquen les porteries i cistelles per a poder exercir la pràctica de l’esport. És per això que han acusat a l’equip de govern de desídia i li han reclamat que actui.\nD’altra banda, de cara a aquest proper ple del dilluns 15 d’octubre, el grup municipal d’Esquerra ha presentat una moció on proposa que les finances municipals avancin cap a un model de fiscalitat progressiva. Així, volen que es corregeixin les desigualtats i es garanteixi l’accés de tota la ciutadania als serveis públics, així com que s’afavoreixi la transició cap a un model enerègit basat en les energies renovables.


Mas declara al New York Times: 'Hem creat un gran sentiment d'esperança' - VilaWeb\nDissabte 06.10.2012 09:41\nMas declara al New York Times: 'Hem creat un gran sentiment d'esperança'\n'El líder català agafa amb decisió la palanca separatista', titula el diari nord-americà\nArran de l'impacte internacional que té el procés català cap a la independència, el New York Times es va entrevistar dimecres amb Artur Mas al Palau de la Generalitat. De la conversa, el diari nord-americà avui n'ha publicat aquest article, titulat 'El líder català agafa amb decisió la palanca separatista', en què explica la determinació del president de tirar endavant 'un referèndum per decidir si continuar formant part d'Espanya'. 'Hem creat un gran sentiment d'esperança en una gran part de la nostra societat', diu Mas.\n'Ell personalment votarà per la independència si arriba el cas', diu el diari, que destaca l'ideal de Mas, que el president ha expressat en més d'una ocasió: 'El meu ideal és que formem part dels estats units d'Europa'.\nEl New York Times qualifica el procés català com 'el desafiament més seriós a una entitat sobirana a Europa des de la implosió de Iugoslàvia als anys noranta', i es pregunta com Mariano Rajoy ho encararà.\nDe fet, l'article explica com s'ha arribat fins a aquesta situació, arran de la negativa de Mariano Rajoy a acordar el pacte fiscal. 'Quan tens una negativa clara, has de canviar de direcció', ha dit Mas, que també ha respost la pregunta de com s'ho faria Espanya sense Catalunya. 'Espanya sense Catalunya no seria insolvent, però estaria més limitada'.\nI sobre la pertinença del nou estat català a la Unió Europea, l'article del New York Times diu: 'Tot i que Catalunya encararia una dura pugna per entrar a la Unió Europea, en particular per l'oposició de Madrid, Mas va dir que Brussel·les havia mostrat en les dues dècades des de la caiguda de la Unió Soviètica que es podia ajustar a demandes nacionals molt més dramàtiques i imprevisibles'. A més, destaca que Catalunya seria un dels dotze estats capdavanters dels vint-i-set de la UE.\n...és portada al Herald Tribune


Els Amics de les Arts, a Ordino\nActualitzada 20/06/2019 a les 07:21\n-'ELS AMICS DE LES ARTS, A ORDINO'\nL’Auditori Nacional d’Andorra porta a Ordino Els Amics de les Arts amb el seu format més íntim, un concert que proposa retrobar-nos amb l’essència dels inicis de la banda. Sols sobre l’escenari i amb la seva gran capacitat de connexió amb el públic, baixen dels grans escenaris per on han passat i canvien les multituds de públic que han exhaurit les entrades dels seus concerts per una platea íntima i propera. La banda està formada per Daniel Alegret (piano i veu), Joan Enric Barceló (guitarra i veu) i Ferran Piqué (guitarra i veu).\nNova edició del’activitat Tresor al Thyssen, un joc on, de pista en pista, els participants trobaran diferents indicis a l’interior del museu que els permetran arribar a esbrinar quin és l’indret secret on està amagat el cofre. Aquesta nova proposta s’engloba dintre de les activitats que proposa el museu per apropar l’art a tots els públics.\nMuseu Carmen Thyssen Andorra (a partir de les 20 hores)


COVA DE COLL ROIG (Montagut i Oix. Garrotxa) | GEB\nPosted on 10 setembre, 2019 by francesc\nRessenya i dades espeleològiques d’una cova situada a la vora de la riera d’Escales a l’Alta Garrotxa\nCova de les Cabres (?).\nEn alguns llocs escrit “Collroig”\nX = 465994\nY = 4681305\nZ = 315\nDesnivell: +16 m\nA tocar de la riera d’Escales, just al NW del Coll Roig.\nPartirem de Sadernes, on s’inicia la pista que remunta el riu Llierca (més amunt, riera de Sant Aniol). Quan portem caminats cosa de 2 km, arribarem a l’aparcament senyalitzat amb el número-3.\nAquí neix per l’esquerra un corriol que va a buscar la llera del riu (sovint sense aigua) que tenim molt a prop. El creuarem i continuarem per l’altra banda, ara en forta pujada, fins arribar al coll Roig, que fa de partió entre les rieres de Sant Aniol i d’Escales.\nTot el que hem pujat l’haurem de davallar ara per l’altre vessant, tot fent algunes marrades, fins arribar a la llera de la riera de Escales, molt ampla i ocupada per blocs i còdols de bona mida.\nRemuntarem la llera uns 200 m i ben aviat veurem la gran boca de la cova, al marge hidrogràfic esquerre i penjada a cosa de 10 m per damunt del nivell de graves de la riera.\nHistòria i toponímia\nLa cova és coneguda de temps immemorials donada la gran mida de la boca i a que es troba ben visible al costat de l’itinerari que transcorre per la llera de la riera d’Escales.\nLa primera i fins ara única topografia publicada va ser realitzada pel G.E. d’Olot l’any 1975.\nNo obstant això, s’ha generat certa confusió al voltant del seu nom. Tothom coneix aquesta cavitat amb el nom de cova de Coll Roig, doncs amb ell figura a la descripció dels itineraris excursionistes que transcorren per la zona. I també figura aquest nom al mapa de l’Editorial Alpina.\nPerò el G.E. d’Olot en fer la topografia la va anomenar “Cova del Celler”, i així va sortir publicada al catàleg espeleològic de Catalunya de Borras-Miñarro-Talavera (Vol.-4, any 1980). I així també va sortir publicada al més recent catàleg de Jordi de Valles (Vol.-3, any 2009). En aquest darrer, també figura catalogada la cova de Coll Roig, sense topografia, de la que es limita a dir que es troba al marge esquerre de la riera d’Escales. En realitat, cova del Celler i cova de Coll Roig son la mateixa cavitat.\nPot haver contribuït a la confusió el fet de que en les proximitats del coll Roig hi ha l’anomenat “Celler de les Monges”, una mena de balma o extraplom amb restes d’edificacions on els escaladors acostumen a fer pràctiques. Més allunyat de la zona, cap a ponent, hi ha l’anomenat “Celler de la Manllada”, una balma força important.\nPer a més confusió, al mapa de l’ICC figura retolat el nom “Cova de les Cabres”.\nLa boca fa 10 m d’alt per 6 m d’amplada. Es troba penjada uns 10 metres damunt la riera d’Escales, afortunadament un estret relleix pel cantó esquerre ens permet arribar sense gaires complicacions.\nLes mides inicials minven ràpidament. Tota la cavitat te un traçat ascendent fins arribar a la saleta terminal on s’eixampla lleugerament, però sobre tot augmenta l’alçada del sostre com a conseqüència de l’existència d’uns fusos. Gairebé a mitja galeria hi ha dues derivacions a banda i banda, la de l’esquerra és la més important, amb un fus que situa els sostre a 5 m, mentre que la de la dreta és petita i estreta.\nLa cavitat presenta una clara morfologia d’erosió-corrossió, si bé ha quedat parcialment emmascarada per un procés litogènic relativament desenvolupat, com també per l’existència de blocs de mides regulars.\nFerran Cardona –Josep Cuenca – F. Xavier Samarra – Francesc Miret\n« COVA DE LA ROCA DE LA CORONA (Pont de Suert. Alta Ribagorça)\nBAUMA DE LES COMES (Moià. Moianès) »


L62 – Montargull : parlant amb veu alta…(G07) – Recerquesmones.net\nPublicat el 9 Agost, 2020 21 Agost, 2021 per fmones\nAl bloc de La Cirera, hi ha entrades què tenen contingut sobre els altres indrets del terme de Llorac, amb història pròpia, racons per a descobrir o bé histories per explicar.\nMoltes vegades aquestes entrades són només un títol, que m’ha semblat fer-hi esment, però també són qüestions sense un enfocament clar, fins que arriba el moment què per alguna raó, o circumpstància, s’omple aquest buit.. Una d’aquestes situacions és Montargull; la meva incorporació a la Junta de l’Associació m’ho ha fet conèixer més. No obstant, sí que voldria esmentar algunes qüestions d’abans i que són reflexions a títol personal :\nAl paisatge de la Baixa Segarra, hi trobem pedres, edificis i masies enrunades, que han servit per vestir-ne d’altres, i/o de portes i finestres reciclades d’algun altra indret, i/o que serviran per a alguna altra nova funció : és l’esperit segarrenc i, d’una bona part del país, on els recursos materials eren molt limitats i amb un sentit pràctic, es feia un reciclatge, que fa difícil entendre cada història per sí mateixa.\nAmpliació església de Montargull :\nDonant com a certa l’ampliació de la mateixa (o sigui la nau, que no té la porta), i tenint en compte el coneixement dels mestres d’obres del moment en què es va fer, la situació de la nova nau, esdevé com a un repte, ja què necessitaria de contraforts, i podria ser que fos bastida per persones d’altres oficis. Però per contra aixecar un arc d’aquestes característiques, foradant una paret ample, intueix que només ho podria haver fet, supervisat i calculat, un molt bon mestre d’obres.\nSi aquest fos el cas, el nivell del terreny (de la part nova), és la què prioritza ja que, a l’entrada actual, s’han de baixar uns esglaons…\nÉs de suposar que l’ampliació per l’altra banda (què hauria estat la més fàcil) deuria no estar disponible per la ubicació del cementiri o potser, es deurien haver aprofitat parets del castell..\nA la pàg. 185 del llibre de Francesca Español (“L’Arquitectura religiosa romànica a la Conca de Barberà…”), diu de Montargull “… Els materials constructius emprats són molt pobres i responen als escassos recursos amb que comptaren els indrets de frontera a l’hora de bastir les dependències d’utilitat religiosa…”. Al llibre també es fa esment d’altres situacions similars en que s’hagués emprat aquest tipus d’ampliació.\nLa porta del Castell ? :\nEls elements geomètrics què encara es veuen a la porta d’accés a l’Església, suposadament, ens diuen que podria ser la porta del Castell, ja que les decoracions a les portalades, les hauríem de comparar amb altres exemples d’arquitectura religiosa; el què potser no es pot precisar és si aquesta porta está en la seva posició original, o bé, va ser en el seu moment traslladada a l’actual indret.\nParets del castell :\nSi l’església, o capella, formava part del castell, les restes d’aquest encara que fossin fonaments, estarien en un entorn molt proper; caldria potser esbrinar si els terrenys annexos a l’església, poguessin ser els límits del castell…o si la rectoria s’hagués aixecat aprofitant parts del castell.\nIgualment l’amplada d’algunes parets (què inicialment es podria pensar que són marges), ens podria ajudar a aquesta reflexió.\nEl campanar de fa menys de 100 anys :\nRes a veure amb la imatge actual, fotografiada reiteradament i que, a diferència de l’església, té (l’actual frontal de l’església) una antiguitat de menys d’un segle, però com que forma un conjunt amb aquesta, el visitant ho pot identificar amb un estil què no li correspon.\nNo es pot comprendre com d’una “reforma”, el campanar singular que hi havia i, l’escalinata per la qual s’hi accedia, (segons es veu a la fotografia) van desaparèixer i els responsables culturals de les administracions acceptessin aquest engany històric, què no ajuda a donar credibilitat al conjunt.\nL’accés al campanar des de la porta principal, és un afegit pràctic, però que malmet la imatge del conjunt; suposadament es deuria enrunar alguna part del castell què feia aquestes funcions i es va optar per aquesta solució; també podria ser que es fes aquesta opció per evitar un recorregut més llarg per accedir-hi…\nEl Retaule del Roser : ningú en parla…\nPoques referències a aquest retaule; el llibre de la Francesca Español, a la pàg. 184, fa esment a un paràgraf del llibre “Guia de les Valls del Gaià…” de 1934, i diu “…A la part lateral de la primera nau, damunt de la pila baptismal, hi ha un retaule valuosíssim dedicat a la Mare de Deu del Roser…”; estranya que el retaule estigués damunt de la pila baptismal, i no com a complement d’un altar, el què ens podria indicar que el retaule hauria vingut d’algun altre indret…o, potser, el regal d’algun dels senyors propietaris de l’indret.\nPotser quan es fes el plantejament de la consolidació de l’edifici s’hauria d’ubicar en un lloc adient aquest retaule, (prèvia restauració integral, o copia) sinó es pogués garantir la seva seguretat.\nLes visites pastorals i els llibres parroquials, molt a descobrir :\nAquesta entrada també ens donarà una imatge del què el delegat del Bisbe, manifesta que s’ha de millorar, i les instruccions que dóna. En tot cas les visites pastorals són continuades : 1620 (fa 400 anys), 1622,1629…, que potser ens indicarien un cert incompliment de les “normes”…\nCom que hi hauran entrades específiques, només per avançar, a la de 1620, es diu “… la porta del cementiri de manera ques pugui tancar ab pany i clau que noy pugue entrar ningun genero de animal de lo spay…”; i a la de 1622 “…fassi dobar l’escala que puja al campanar de manera que los que pugen…fora de perill de caure…”, el què ens ratifica l’existència d’una escala i d’un campanar.\nEl llibre parroquial comença al 1576 aproximadament (és únic per a batejos, casaments i òbits) i, curiosament, el primer casament és el d’un mestre de cases, oriünd de França…\nDe vegades cal observar…\nAquesta fotografia feta des de l’antic cementiri, detecta que hi ha uns dos metres d’alçada de runes, del carrer d’accés a l’església i fins la paret de la mateixa; si el nivell del carrer está uns 40 cm per sobre del paviment interior de l’església, podria ser que la runa tingués una alçada de dos metres i mig; aquesta runa també afecta als contraforts (de la façana què dóna al camí).\nSi tenim en compte que segons càlculs tècnics un metre cúbic de runa, pot tenir un pes d’entre 750 i 1.000 quilos, podem intuir que hi ha unes pressions addicionals, que el constructor no va calcular.\nSi hi ha aquesta runa, tampoc s’han pogut fer “cates”, en una part molt important de les façanes, i per tant les afectacions en els fonaments d’aquestes parts no s’han documentat, amb una varietat de supòsits què els podrien afectar, i que es podrien visualitzar al començament de les obres de reformes quan es fessin..\nQuin Montargull en quedarà ?\nEl paisatge què ha estat Montargull, es troba ara molt distorsionat; les referències que podien donar les imatges antigues, són difícils d’identificar. Però el cert és que no es pot amagar la història, no per nosaltres, sinó com a respecte i homenatge a les persones que varen viure en aquestes edificacions ara enrunades.\nArrebossar les parets i les arcades, és una solució ràpida per amagar el valor de les pedres, i les formes arquitectòniques de l’època.\nCaldria actuar-hi arqueològicament per fer una tria de les runes del castell i de la rectoria, abans de la seva cimentació total, i esbrinar possibles respostes. En el cas d’una cimentació total només permetrà fer hipòtesis e interpretacions sense una base documentada.\nMés fàcil hauria estat fer una passarel·la aixecada, a la part posterior de l’església, amb vistes a les dues vessants, i un altra qüestió important és si la plaça projectada és accessible, caldria tancar totalment el poble, per evitar que ningú hi entrés, prengués mal, o s’aventurés entre les runes a la recerca d’alguna pedra, o record.\nUna vegada finalitzada l’obra de consolidació, restarien pendents partides importants com l’arranjament i el disseny de l’interior, o questions com els usos o destinació de l’església com a edifici…\nL63 – La parròquia no es responsabilitat del rector sinó de tots. Cada un té el seu lloc, i la seva aportació és necessària per al bé de tots… (A06)